Πέρτουλα

Το Πέρτουλα ή Μπέρτμπυ (φινλ. Perttula, σουηδ. Bertby) είναι χωριό του Δήμου Νούρμιγαιρβι, στην περιφέρεια Ούουσιμαα της νότιας Φινλανδίας. Ο πληθυσμός του είναι περίπου 200 κάτοικοι, που ασχολούνται κυρίως με τη γεωργία. Ο μεγαλύτερος οικισμός του δήμου, η Κλάουκκαλα, βρίσκεται 8 χιλιόμετρα νοτιοανατολικά από το Πέρτουλα, ενώ γειτονικά χωριά είναι τα Ούοτιλα, Νούμλαχτι, Βάλκγαιρβι και Νούμενπεε. Μέχρι και τον 19ο αιώνα υπήρχε μια λίμνη κοντά στο Πέρτουλα, η Κούχαγαιρβι, που αποξηράνθηκε στις αρχές του 20ού αιώνα.

Ο Σουηδοφινλανδός συνθέτης Μπέρνχαρντ Κρούσελ πέρασε μέρος της παιδικής ηλικίας του στο Πέρτουλα.Composer Bernhard Henrik Crusell (1775-1838) (στα φινλανδικά). Accessed 8 March 2019.Βιογραφία του B.H. Crusell στον ιστότοπο της Crusell Society. Accessed 8 March 2010.

Στο χωριό έλαβαν χώρα την Πεντηκοστή του 1918, στη λήξη του Φινλανδικού Εμφύλιου Πολέμου, οι λεγόμενες εκτελέσεις του Πέρτουλα, όταν οι «Λευκοί» τουφέκισαν 29 έως 37 (ο ακριβής αριθμός είναι άγνωστος) Ερυθροφρουρούς ή ύποπτους ως κομμουνιστές. Ο νεότερος εκτελεσθείς ήταν 16 ετών, ενώ εκτελεσθηκαν και τουλάχιστον δύο γυναίκες.

Παραπομπές

Κατηγορία:Οικισμοί στη Φινλανδία